armvectores/hy_wikipedia_2023 huggingface dataset:
Սլոբոդա (գյուղ, Ժմերինկայի շրջան)

Անվան այլ կիրառումների համար տե՛ս՝ ՍլոբոդաՍլոբոդա (ուկրաիներեն՝ Слобода), գյուղ Ուկրաինայի Վիննիցայի մարզի Ժմերինկայի շրջանում։ Հիմնադրվել է 1878 թվականին։
2001 թվականի տվյալներով Սլոբոդա գյուղում բնակվում էր 57 մարդ։ Բնակավայրը զբաղեցնում է 0,34 կմ² տարածք։ Բնակչության խտությունը կազմում էր 167,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Տյուրենկով

Ալեքսանդր Տյուրենկով (ռուս.՝ Тюренков, Александр Алексеевич, ապրիլի 24, 1924(1924-04-24), Մոսկվա, ԽՍՀՄ - 2008, Մոսկվա, Ռուսաստան) ռուս և խորհրդային քանդակագործ, Մոսկվայի նկարիչների միության անդամ։


== Կենսագրություն ==
Ծնվել է 1924 թվականի ապրիլի 24-ին, Մոսկվայում։
Սովորել է դպրոցում և միաժամանակ այցելել է Պիոների տուն, որտեղ սովորել է քանդակագործության խմբում։ Հայրենական մեծ պատերազմի սկսվելուն պես թողել է դպրոցը և աշխատանքային գործունեություն սկսել թիվ 1 ավիացիոն գործարանում` որպես աշխատավոր։ Երբ գործարանը տարհանվել է Կույբիշև (այժմ Սամարա), Ալեքսանդրը մնացել է Մոսկվայում։ Ավելի ուշ նորից սկսել է աշխատել թիվ 30 ավիագործարանում` որպես հաստոցավոր։ Պատերազմի ավարտից առաջ ավարտել է գիշերային միջնակարգ դպրոցը։
1947-1953 թվականներին սովորել է Մոսկվայի Սուրիկովի անվան գեղարվեստի ինստիտուտում` քանդակագործ Նիկոլայ Տոմսկու մոտ։ 1973 թվականից եղել է ԽՄԿԿ անդամ։
Մահացել է 2008 թվականի փետրվարի 19-ին, Մոսկվայում։


== Աշխատանքներ ==

Ա. Տյուրենկովը մոնումենտալ աշխատանքների և հուշահամալիրային հուշարձանների հեղինակ է։ Նաև աշխատել է որպես մեդալագործ։
Քանդակագործ Ե. Վուչետիչի խմբում մասնակցել է «Ճակատաների միացումը Կալաչ քաղաքի մոտ» հուշարձանի ստեղծմանը (1953, Կալաչ), Ֆ. Ձերժինսկու (1958, Մոսկվա) և Վլադիմիր Լենինի հուշարձանների ստեղծմանը երկրի տարբեր քաղաքներում, «Ստալինգրադի ճակատամարտի հերոսների» հուշահամալիրի ստեղծմանը Մամաևի գերեզմանաբլուրում (1970, Վոլգոգրադ)։ Հարավային Սախալինի և Կուրիլյան կղզիների ազատագրման համար ընկած խորհրդային զինվորներին նվիրված հուշահամալիրի (1980), ինչպես նաև` Վ. Լենինի (1970) և Ա. Չեխովի` Հարավային Սախալինսկում գտնվող հուշարձանների հեղինակն էՆա Մոսկվայի Նովոդևիչյան գերեզմանատան մի քանի գերեզմանաքարերի հեղինակ է, որոնց թվում են ակադեմիկոսներ Ա. Բալանդինի, Կոնստանտին Սկրյաբինի, կրկեսային դերասան Վ. Ֆիլատովի և մի շարք այլ հայտնի մարդկանց գերեզմանաքարերը։


== Մրցանակներ ==
Պարգևատրվել է Աշխատանքի կարմիր դրոշի շքանշանով և մեդալներով։
Լենինի մրցանակի դափնեկիր` Վոլգոգրադի Մամաևի գերեզմանաբլրի վրա Ստալինգրադի ճակատամարտի հերոսներին նվիրված հուշարձանների համար (Եվգենի Վուչետիչի ղեկավարած հեղինակային խմբի կազմում, 1970)։


== Ծանոթագրություններ ==


== Արտաքին հղումներ ==
Ալեքսանդր Տյուրնեկով
СКУЛЬПТОР А. А. ТЮРЕНКОВ — АВТОР ПАМЯТНИКА А. П. ЧЕХОВУ В ЮЖНО-САХАЛИНСКЕ
Կոխանովո (այլ կիրառումներ)

Կոխանովո, կարող է վերաբերել՝

Կոխանովո - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Կոխանովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Զեյթունի գետ

Զեյթունի գետ, գետակ Միջերկրական ծովի ավազանում, Կիլիկիայում, Ջահան գետի վտակ Կոկիսոն ձախակողմյան օժանդակը։


== Ծանոթագրություններ ==
Բուրբուլատովսկի գյուղական խորհուրդ (Խարկովի մարզ)

Բուրբուլատովսկի գյուղական խորհուրդ  (ուկրաիներեն՝ Бурбулатівська сільська рада), Ուկրաինայի Խարկովի մարզի Բլիզնյուկովսկի շրջանում։
2001 թվականի տվյալներով Բուրբուլատովսկի գյուղական խորհրդում բնակվում էր 1597 մարդ։ Բնակավայրը զբաղեցնում է 10.5 կմ² տարածք։ Բնակչության խտությունը կազմում էր 152.1 մարդ/կմ²։ Խորհրդում կա 6 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սինիշա Անջելկովիչ

Սինիշա Անջելկովիչ (սլովեն.՝ Siniša Anđelković, փետրվարի 13, 1986(1986-02-13)[…], Կրան, Սլովենիա), սլովենացի ֆուտբոլիստ, «Պադովա» ակումբի և Սլովենիայի ազգային հավաքականի (2011-2015) պաշտպան։


== Կարիերա ==


=== Ակումբային ===
Սինիշա Անջելկովիչը «Տրիգլավ» ակումբի սան է։ Այնտեղից նա տեղափոխվել է «Դրավա»։ Այս ակումբի կազմում նա իր նորամուտը նշել է 2008 թվականի հուլիսի 19-ին «Նաֆտայի» դեմ խաղում։ Նույն մրցաշրջանում, 2009 թվականի մայիսի 9-ին, Սինիշան խփել է ակումբի կազմում իր առաջին գոլը՝ գրավելով «Կոպերի» դարպասը։ Ընդհանուր առմամբ 2008/09 մրցաշրջանում նա անցկացրել է 36 հանդիպում առաջնությունում և Սլովենիայի գավաթի խաղարկությունում։ Հաջորդ մրցաշրջանում «Դրավայի» կազմում նա անցկացրել է 22 հանդիպում։ «Դրավայում» վերջին խաղը Անջելկովիչն անցկացրել է այն ակումբի դեմ, որի հետ խաղում նա նշել է իր պրոֆեսիոնալ ֆուտբոլային նորամուտը՝ «Նաֆտայի»։
Ձմռանը Անջելկովիչը տեղափոխվել է «Մարիբոր»։ 2009 թվականի փետրվարի 27-ին Սինիշան իր նորամուտը նշել է «Դոմժալե» ակումբի դեմ խաղում։ Ընդհանուր առմամբ ակումբի կազմում նա անցկացրել է առաջնությունում մնացած 21 հանդիպումները (բացառությամբ վերջին տուրի) և 5 հանդիպում Ազգային գավաթում։ Նույն մրցաշրջանում՝ մարտի 27-ին, պաշտպանը գոլ է խփել իր ակումբի կազմում՝ գրավելով «Գորիցայի» դարպասը։ 2010/11 մրցաշրջանում Սինիշան իր նորամուտն է նշել Եվրոպայի լիգայում՝ հունգարական «Վիդեոտոնի» հետ խաղում։
Դեկտեմբերի 9-ին Անժելկովիչը տեղափոխվել է իտալական «Պալերմո» ակումբ՝ կնքելով 4,5 տարվա պայմանագիր՝ մրցաշրջանի համար 250 հազար եվրո աշխատավարձով։ 2011 թվականի հունվարի 12-ին նա ակումբի կազմում իր նորամուտն է նշել Իտալիայի գավաթի խաղարկության «Կիևոյի» դեմ խաղում։ Չորս օր անց պաշտպանը նորամուտն է նշել նաև Ա Սերիայում «Կալյարիի» դեմ խաղում։ 2011 թվականի օգոստոսի 16-ին նա վարձավճարով տեղափոխվել է Բ Սերիայում հանդես եկող «Ասկոլի»։
Հաջորդ տարի կրկին վարձավճարով նա տեղափոխվել է նույն լիգայում հանդես եկող «Մոդենա» ակումբ։
2017-2019 թվականներին Սինիշան խաղացել է «Վենեցիա» ակումբում՝ անցկացնելով 40 խաղ և խփելով 1 գոլ։
2019 թվականի հունվարի 9-ին ֆուտբոլիստը տեղափոխվել է իտալական մեկ այլ ակումբ՝ «Պադովա», որտեղ էլ այժմ խաղում է։ Նրա պայմանագիրն այդ ակումբի հետ 1,5 տարով է։


=== Ազգային հավաքականում ===
Սինիշա Անջելկովիչը Սլովենիայի հավաքականի կազմում իր նորամուտը նշել է 2011 թվականի փետրվարի 9-ին. նա փոխարինման է դուրս եկել ալբանացիների հետ խաղում։ Նույն թվականի մարտի 25-ին, Եվրո-2012-ի ընտրական փուլի շրջանակներում կայացած Իտալիայի դեմ խաղում նա փոխարինել է վնասվածք ստացած Միչո Բրեչկոյին։ Ազգային հավաքականում 2011-2015 թվականներին ընդհանուր առմամբ անցկացրել է 5 խաղ։ 


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը nzs.si-ում
Պրոֆիլը aic.football.it կայքում
Պրոֆիլը transfermarkt.com կայքում(անգլ.)
Ֆուտբոլիստի էջը National Football Teams կայքում(անգլ.)
Օկլի Գեդ

Օկլի Գեդ (ուկրաիներեն՝ Оклі Гедь), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Օկլի Գեդ գյուղում բնակվում էր 611 մարդ։ Բնակավայրը զբաղեցնում է 32,35 կմ² տարածք։ Բնակչության խտությունը կազմում էր 18,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էպիդավրոս

Էպիդավրոս(հուն․՝ Επίδαυρος), հնագույն քաղաք Հունաստանում։ Տեղակայված է Պելոպոնեսի հյուսիս-արևելքում, Արգոլիդա թերակղզու արևելյան ափին։ Հին ժամանակներում եղել է Էպիդավրոս շրջանի կենտրոնը։ Հայտնի է հնագույն թատրոնի ավերակներով և Ասկլեպիոսի տաճարով։ Ներկայումս ավերակների մոտ կա փոքր ձկնորսական գյուղ։


== Պատմություն ==

Քաղաքը գոյություն ունի Միկենյան դարաշրջանից ի վեր (պեղումների ժամանակ հայտնաբերվել են ամրոցի պատերի մնացորդներ և թաղված իրեր, որոնք վերագրվում են այդ դարաշրջանին)։ Մ.թ.ա. 8-րդ և 7-րդ դարերում Էպիդավրոսն ունեցել է զգալի ազդեցություն. ստեղծվել են գաղութներ Էգինա, Կոս, Նիսիրոս և Տենեդոս (Բոզջաադա) կղզիներում։ Մ.թ.ա. 4-րդ դարում Էպիդավրոսի առևտրում անկում է արձանագրվել։ Մ.թ.ա. 5-րդ դարում այստեղ իշխանություն են հաստատել Պելոպոնյան պատերազմների տիրակալները, ինչի արդյունքում Էպիդավրոսը բազմիցս ենթարկվել է աթենացիների  և նրանց դաշնակիցների ասպատակություններին։ Հետագայում քաղաքը մոռացության է մատնվել և պահպանել արժեքը միայն որպես նավահանգիստ։


== Տեսարժան վայրեր ==
Քաղաքի պեղումների վայրում կարելի է տեսնել Ասկլեպիոսին նվիրված տաճարի ավերակները, ջերմային լողավազանները, սենյակները, որտեղ քրմերն ընդունել են հիվանդներին, ինչպես նաև մարզադահլիճներ։ Պահպանվել են նաև տոլոսի (շրջանաձև մի կառույց, որը նախատեսված է կրոնական երաժշտության կատարման համար) ավերակներ։ Տաճարի ցելլան շրջապատված էր դորիական սյուներով, ներսում՝ կորնթոսյան սյուներով շրջապատված օղակ։


=== Ասկլեպիոս ===

Ասկլեպիոսի պաշտամունքն առաջին անգամ իրականացվել է մ.թ.ա. 6-րդ և 5-րդ դարերի սկզբին, և այդ ժամանակ ուխտավորների բազմությունը հոսում էր Էպիդավրոս՝ բուժման համար։ Արդեն մ.թ.ա. 4-րդ դարում տաճարը դարձել էր Հունաստանի ամենախոշոր և պաշտամունքային վայրերից մեկը և շարունակում էր զարգանալ նաև հռոմեացիների տիրապետության օրոք։ Սակայն 4-րդ դարում Թեոդոսիոս Ա Մեծի կառավարման ժամանակ հեթանոսական լինելու պատճառով տաճարը փակվեց։


=== Թատրոն ===
Էպիդավրոսի գլխավոր տեսարժան վայրը թատրոնն էր, որը կառուցվել է մ.թ.ա. 4-րդ դարում։ Ուներ 14 հազար նստատեղ։ Հին հույները հավատում էին, որ հիվանդները կարող են բուժվել ոչ միայն խառնուրդներով և փոշիներով, այլև թատերական ներկայացումներով։ Դրանք առաջացնում էին հիացմունք, վախ, և արդյունքում` կատարսիս։ Լավ պահպանված թատրոնը թույլ է տալիս մեզ գնահատել ոչ միայն ճարտարապետական լուծման շքեղությունը, այլև հին վարպետների ճարտարագիտական հանճարը։ Բեմում հնչած շշուկը լսելի է նույնիսկ ամենաբարձր շարքերում։


=== Հնագիտական թանգարան ===
Թատրոնի մոտ կա հնագիտական ​​թանգարան, որտեղ ներկայացված են բավականին հետաքրքիր ցուցանմուշներ։ Քանդակագործական ցուցանմուշներից են սյուների խոյակները, որոնք հանրահայտ քանդակագործ Պոլիկլետոսի աշխատանքներն են։ Բացի դրանցից, թանգարանում պահվում է նաև Ասկլեպիոսի տաճարում հայտնաբերված վիրաբուժական գործիքների մեծ հավաքածու։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Epidaurus UNESCO Listing
Epidaurus photos and info
How the sanctuary was built -the building inscriptions Archived 2016-01-03 at the Wayback Machine.
Ասման

Ասման, հնավայր Արևմտյան Հայաստանում, Թոմարզայի շրջանում։ Այստեղ, ապառաժի մեջ կերտված է եղել մի հսկա շենք, որի բարձր պատերը և հզոր սյուները կանգուն են մինչև մեր օրերը։ Ենթադրվում է, որ այն եղել է զորանոց։


== Ծանոթագրություններ ==
(6467) Պրիլեպինա

(6467) Պրիլեպինա (անգլ.՝ Prilepina), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 14-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,655382 ա. մ., առավելագույնը մոտենում է 2,3549 ա. մ. հեռավորության վրա և հեռանում 2,9558 ա. մ.։ Արեգակի շուրջ մեկ ամբողջական պտույտ է կատարում 1580,48 երկրային օրվա ընթացքում, իր ուղեծրով շարժվելով միջինում 0,227779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6467) Պրիլեպինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տաբաևկա (գյուղ, Կուպյանսկի շրջան)

Տաբաևկա (ուկրաիներեն՝ Табаївка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1758 թվականին։
2001 թվականի տվյալներով Տաբաևկա գյուղում բնակվում էր 34 մարդ։ Բնակավայրը զբաղեցնում է 0,53 կմ² տարածք։ Բնակչության խտությունը կազմում էր 64,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջենիֆեր Մորիսոն

Ջենիֆեր Մարի Մորիսոն (անգլ.՝ Jennifer Marie Morrison, ծնվ. 1979 ապրիլի 12, Չիկագո, ԱՄՆ), ամերիկացի դերասանուհի, պրոդյուսեր։ Հանդիսատեսին հայտնի է «Մի անգամ հեքիաթում», «Դիմանալ Սուրբ Ծննդին», «Մեծ Սթենը», «Աստղային ճանապարհ» և «Աստղային ճանապարհ. Հատուցում» ֆիլմերից, ինչպես նաև «Հաուս» և «Մի անգամ հեքիաթում» հեռուստասերիալներից։


== Ծանոթագրություններ ==
HIStory World Tour

1996 թվականի սեպտեմբերի 7-ին Պրահայի «Լետնա» կայացավ շրջագայության բացումը, որին ներկա էին 125,000 հանդիսատես։ Այս համաշխարհային շրջագայության առաջին մասը վերջացավ 1997 թվականի հունվարին Հոնոլուլույում, իսկ նույն տարվա մայիսի 31-ին Բրեմենում սկսվեց երկրորդ մասը։ Շրջագայության այս հատվածը ավարտվեց 1997 թվականի հոկտեմբերին Հարավային Ամերիկայի Դուբրան քաղաքում։ Ջեքսոնը ելույթ ունեցավ 82 համերգների շրջանակներում, որոնց ներկա էին 4,5 մլն.-ից ավել հանդիսատես 58 քաղաքում, 35 երկրներում և 5 մայրցամաքներում։ Միջինը մեկ համերգին ներկա էին 54,878 մարդ։ 1996 թվականին Սեուլում կայացած համերգը նկարահանվել և թողարկվել է «Sony Music» ընկերության կողմից։


== Աղբյուրներ ==
Մոնտերադո

Մոնտերադո  (իտալերեն՝ Monterado), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 1882 մարդ (2008), բնակչության խտությունը՝ 183 մարդ/կմ²։ Տարածքը կազմում է 10 կմ²։ Փոստային ինդեքս՝ 042028։ Հեռախոսային կոդ՝ 071։


== Ժողովրդագրություն ==


== Համայնքի վարչակազմ ==
Հեռախոսահամար։ 071 7957135
Էլեկտրոնային փոստ։comune.monterado@provincia.ancona.it
Պաշտոնական կայք։ http://www.comune.monterado.an.it/ Archived 2008-07-05 at the Wayback Machine.


== Արտաքին հղումներ ==
http://www.comune.monterado.an.it/ Archived 2008-07-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռյասնոյե (Մատվեևո-Կուրգանսկի շրջան)

Ռյասնոյե (ռուս.՝ Рясное), գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Ռյաժենսկի գյուղական համայնքի կազմի մեջ։
Վեդասկա

Վեդեսկա (իտալերեն՝ Veddasca), կոմունա Իտալիայում։ Գտնվում է Լոմբարդիա մարզում՝ Վարեզե գավառում։
Բնակչությունը՝, ըստ 2008 թվականի մարդահամարի տվյալների, կազմում է 346 մարդ, բնակչության խտությունը կազմում է 22 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 21010, հեռախոսային կոդ՝ 0332։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0332 558032


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մ.թ.ա. 280


== Դեպքեր ==


== Ծնունդներ ==


== Մահեր ==
Լարանժա դա Տեռա

Լարանժա դա Տեռա (պորտ.՝ Laranja da Terra), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Աֆոնսու Կլաուդիուի գավառի կազմի մեջ։ Բնակչությունը կազմում է 10 933 մարդ՝ 2020 թվականի տվյալներով։ Գրավում է 457,985 կմ2 տարածք։ Բնակչության խտությունը՝ 24,4 մարդ/կմ²։


== Պատմություն ==
Քաղաքը հիմնադրվել է 1988 թվականի մայիսի 16-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 27.367.961,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.475,84 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,719 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Պեսկերա

Պեսկերա  (իսպ.՝ Pesquera), մունիցիպալիտետ և քաղաք Իսպանիայում։ Մտնում է Կանտաբրիա պրովինցիայի մեջ՝ Կանտաբրիա ինքնավար համայնքում։ Մունիցիպալիտետը գտնվում է Կամպո Լոս Վալես շրջանում։ Նրա տարածքը գրավում է 8,9 կմ², իսկ բնակչությունը կազմում է 72 մարդ 2010 թվականի մարդահամարի տվյալների համաձայն։


== Արտաքին հղումներ ==
Պաշտոնական կայք Archived 2019-04-14 at the Wayback Machine.
Ayuntamiento de Pesquera Archived 2019-04-14 at the Wayback Machine.


== Ծանոթագրություններ ==
Սանդալ (այլ կիրառումներ)

Սանդալ կարող է վերաբերել՝

Սանդալ (ծառ) - արևադարձային ծառերի տեսակ, Սանդալազգիների ընտանիքից։
Կարմիր սանդալ - փոքր ծառ, որը աճում է ասիայի արևելյան արևադարձային և Ցեյլոնյան սաղարթավոր անտառներում։


== Բնակավայրերի և մարդկանց անուններ ==
Սանդալ - հայ գյուղագիր, մանկավարժ։
Սանդալ (Սեբաստիայի գավառ) - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Տորբաս

Տորբաս  (ռուս.՝ Торбас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ Ամենափրկիչ եկեղեցի (Լոմատուրցխ)

Անվան այլ կիրառումների համար տե՛ս՝ Սուրբ Ամենափրկիչ եկեղեցի (այլ կիրառումներ)Սուրբ Ամենափրկիչ եկեղեցի (նաև՝ Սուրբ Փրկիչ), Հայ Առաքելական Սուրբ Եկեղեցի, գտնվում է  Վրաստանի Սամցխե-Ջավախք մարզի Ախալքալաքի շրջանի, Ախալքալաքից 19 կմ հեռավորության վրա, հայաբնակ Լոմատուրցխ գյուղում, կառուցվել է 19-րդ դարում։
Լոմատուրցխի գյուղի Սուրբ Ամենափրկիչ եկեղեցու մասին առաջին հիշատակումները եղել են 1840-ական թվականներից Վրաստանի հայոց թեմ և Իմերեթի թեմի արխիվներում։
Ի սկզբանե եկեղեցին եղել է փայտաշեն կառույց։ Ըստ տեղեկագրերի, եկեղեցին ունի երկու անուն՝ 1857-1860 թվականների տվյալներով «Սուրբ Փրկիչ», իսկ՝ 1864-1867 թվականի մեկ այլ տվյալներով «Սուրբ Ամենափրկիչ»։
1885 թվականի «Արձագանք» թերթում եկեղեցու մասին տեղեկություններից պարզ է դառնում որ, եկեղեցին արդեն իսկ քարաշեն կառույց է։
19-րդ դարի 90-ական թվականներին եկեղեցին խիստ կարիք ուներ վերանորոգման, բայց եկեղեցու վերանորոգման արգելքի պատճառով գործընթացը ձգձգվում էր։ 20-րդ դաարասկզբին եկեղեցին արդեն իսկ վթարային վիճակում էր, սակայն 1905 թվականին վերջապես սկսվեց հիմնովին նոր եկեղեցու կառուցման գործընթացը։
Եկեղեցու պատի արձանագրության համաձայն շինարարական աշխատանքները սկսվել են 1906 թվականին։


== Ճարտարապետություն ==
Եկեղեցին բազիլիկ տիպի կառույց է, կառուցված է տուֆ տեսակի քարից, նրա չափսերն են (16.82 x 9.67) մետր։ Մուտքը գտնվում է հարավային կողմից, իսկ պատուհանները բացված են հարավային և հյուսիսային պատերին։ Եկեղեցու զանգակատունը գտնվում է տանիքի արևմտյան մասում։ Սուրբ Խորանը գտնվում է հյուսիսային մասում, իսկ նրա երկու կողմերում կան ավանդատներ։ Ունի մկրտության ավազան, որը գտնվում է հյուսիսային կողմում։
Եկեղեցու հոգևորականն է եղել՝ Ղուկաս քհն. Տեր-Բաղդասարյան։
Խորհրդային անաստվածության տարիներին եկեղեցին չի գործել, և վերածվել է պահեստի։
2016 թվականին եկեղեցին վերակառուցվեց։ Եկեղեցու վերակառուցման նյութական ծախսերը հոգաց նախկին տեղաբնակներ Սեդրակ և Արթուր Խաչատրյան եղբայրները։
2017 թվականի հունիսի 11-ին, եկեղեցին վերաօծվեց 111 տարի անց։ Ձեռամբ  Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի և մասնակցությամբ Սամցխե-Ջավախքի ու Ծալկայի ընդհանուր առաջնորդական փոխանորդ Հոգեշնորհ Տեր Բաբգէն վարդապետ Սալբիյանի։


== Ծանոթագրություններ ==
Մ.թ.ա. 330


== Դեպքեր ==


== Ծնունդներ ==


== Մահեր ==
Դավիդ Օդոնկոր

Դավիդ Օդոնկոր (գերմ.` David Odonkor, փետրվարի 21, 1984(1984-02-21), Bünde, Հերֆորդ, Դետմոլդ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի նախկին ֆուտբոլիստ, վինգեր։ Ներկայումս մարզում է գերմանական «Դորնբերգ» ֆուտբոլային ակումբը։
Նա իր պրոֆեսիոնալ ֆուտբոլային կարիերան սկսել է «Բորուսիա Դորտմունդ»-ի կազմում, որի կազմում մասնակցել է 90 հանդիպման։ Այնուհետև տեղափոխվել է իսպանական «Ռեալ Բետիս»։
Գերմանիայի ազգային հավաքականի կազմում Օդոնկորը մեկական մասնակցել է Աշխարհի և Եվրոպայի առաջնությունների։


== Ակումբային կարիերա ==


=== «Բորուսիա Դորտմունդ» ===
Իր կարիերան Օդոնկորը սկսել է «Բորուսիա Դորտմունդ»-ի կազմում։ Թիմի հիմնական կազմում նա իր նորամուտը նշել է 2002 թվականի մարտի 3-ին` «Պաուլի»-ի դեմ խաղին։ Նա փոխարինման է դուրս եկել երկրորդ խաղակեսում։
2005/06 մրցաշրջանի ընթացքում թիմի կազմում ֆուտբոլիստը մասնակցել է ընդամենը մեկ հանդիպման։ 2005 թվականի նոյեմբերի 26-ին Օդոնկորը գոլային փոխանցման հեղինակ է դարձել «Նյուրեմբերգ»-ի դեմ խաղում։


=== «Ռեալ Բետիս» ===
2006 թվականի ամռանը Դավիդ Օդոնկորը տեղափոխվել է Լա Լիգան ներկայացնող «Ռեալ Բետիս»։ Տրանսֆերն արժեցել է 6 միլիոն եվրո, իսկ ֆուտբոլիստը թիմի հետ կնքել է 3 տարվա պայմանագիր։
Իր առաջին մրցաշրջանում ֆուտբոլիստը թիմի կազմում մասնակցել է 13 հանդիպման։ Հաջորդ մրցաշրջանը խոստումնալից սկվեց, սակայն ֆուտբոլիստը ծնկի վնասվածքի պատճառով բացակայեց 3 ամիս։
Վերադարձից հետո Օդոնկորը միայն հայտնվում էր թիմի պահեստայինների նստարանին։ 2008 թվականի մայիսի 4-ին` «Ալմերիա»-ի դեմ խաղում Դավիդը խփել է իր առաջին գոլը իսպանական թիմի կազմում։
2009 թվականին «Բետիսը» դուրս մնաց Լա Լիգայից։ 2010-11 մրցաշրջանում թիմը վերադարձավ Լա Լիգա, սակայն վնասվածքի պատճառով ֆուտբոլիստը չմասնակցեց ոչ մի հանդիպման։


=== Հետագա տարիներ ===
2011 թվականին Դավիդ Օդոնկորը տեղափոխվել է «Ալեմանիա», որի կազմում անցկացրել է մեկ մրցաշրջան։
2012 թվականի ամռանը Դավիդը միացել է Ուկրաինայի ֆուտբոլի առաջնությունում հանդես եկող «Հովերլա»։ 2013 թվականին` 29 տարեկան հասակում Օդոնկորը հայտարարել է կարիերան ավարտելու մասին։


== Միջազգային կարիերա ==
Գերմանիայի ազգային հավաքականի կազմում ֆուտբոլիստը իր դեբյուտը նշել է 2006 թվականի մայիսի 30-ին` Ճապոնիայի հավաքականի դեմ ընկերական խաղում։
Հավաքականի մարզչի կողմից հրավիրվել է Եվրո 2008-ին մասնակցելու, որի ընթացքում անցկացրել է 45 րոպե` մասնակցելով Խորվաթիայի հավաքականի դեմ խաղին։


== Ձեռքբերումներ ==


=== Ակումբային ===
Բունդեսլիգայի հաղթող - 2001-02


=== Միջազգային ===
Եվրոպայի փոխչեմպիոն - 2008
Աշխարհի առաջնության բրոնզե մեդալակիր - 2008


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Պաշտոնական կայք Archived 2011-09-03 at the Wayback Machine. (գերմ.)
Իրինա Մալխասյան

Իրինա Էդուարդի Մալխասյան (հունվարի 1, 1954(1954-01-01), Երևան, Հայկական ԽՍՀ, ԽՍՀՄ), հայ անեսթեզիոլոգ։ Բժշկական գիտությունների դոկտոր (2004), պրոֆեսոր (2006)։
Էդուարդ Մալխասյանի դուստրը։


== Կենսագրություն ==
Իրինա Մալխասյանը ծնվել է 1954 թվականին Երևանում։ 1978 թվականին ավարտել է Երևանի բժշկական ինստիտուտը։  1984-1986 թվականներին աշխատել է ԽՍՀՄ բժշկական գիտությունների ակադեմիայի Մոսկվայի Բակուլևի անվան սիրտանոթային վիրաբուժության համամիութենական, Վիլնյուսի, Կիևի սիրտանոթային վիրաբուժության գիտական կենտրոններում, 1987 թվականից՝ «Էրեբունի» բժշկական կենտրոնում, 1998 թվականից, միաժամանակ՝ Երևանի պետական բժշկական համալսարանում, Երևանի № 2 բուժմիավորման անեսթեզիոլոգիայի և ռեանիմատոլոգիայի բաժանմունքի ղեկավար։
Աշխատանքները վերաբերում են թոքերի արհեստական օդափոխության օժանդակ եղանակներին և շնչառական դիսթրես-համախտանիշի ու տարբեր ծագման շնչառական անբավարարության բուժմանը, սահմանային վիճակների բժշկական կառավարման սկզբունքներին։ Համահեղինակ է ուսումնական ձեռնարկների։


== Անդամակցություն ==
ՀՀ անեսթեզիոլոգների և ռեանիմատոլոգների ընկերակցությունների փոխնախագահ, 1977-2002 թթ.
Ամոքիչ բուժման և ցավի բուժման հայկական ընկերակցության փոխնախագահ, 2004 թ.
Միջազգային ակադեմիական միության անդամ, 2000 թ.
ԱՊՀ երկրների միջազգային խորհրդի շնչառական հիվանդությունների բուժման գծով ընկերակցության անդամ, 2000 թ.


== Աշխատություն ==
Малхасян Ирина Эдуардовна. Применение методов искусственной вспомогательной вентиляции легких в лечении дыхательной недостаточности различного генеза: дис... д-ра мед. наук: 14.00.20 / Ереванский гос. медицинский ун-т им. Мхитара Гераци. - Ереван, 2004.


== Ծանոթագրություններ ==
Ելմանովո

Ելմանովո (ռուս.՝ Елманово), գյուղ Ռուսաստանի Սմոլենսկի մարզի Սիչովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարշալ Բաղրամյան պողոտա (Երևան)

Մարշալ Բաղրամյան պողոտա, պողոտա Երևանի Կենտրոն վարչական շրջանում և Արաբկիր վարչական շրջանի հյուսիսարևմտյան հատվածում։ Անվանվել է Հովհաննես Բաղրամյանի անունով, որի հուշարձանը գտնվում է պողոտայի կենտրոնական հատվածում։ Քաղաքային նշանակության փողոց է։


== Տվյալներ ==
1970 թվականին պողոտան անվանվել է Բարեկամության պողոտա՝ ի նշանավորումն խորհրդային ժողովուրդների եղբայրության։
2,2 կմ երկարությամբ պողոտան սկսվում է Ֆրանսիական հրապարակից և ձգվում դեպի Բարեկամության հրապարակ։ Այստեղ տեղակայված են կրթական, կառավարական շինություններ, դեսպանատներ ու հյուպատոսական ծառայություններ։


== Կառույցներ ==
Մարշալ Բաղրամյան պողոտայում են գտնվում մի շարք կարևոր և նշանակալի կառույցներ։


=== Կառավարական շենքեր ===
Հայաստանի նախագահի նստավայր (Բաղրամյան 26)
Հայաստանի Հանրապետության Ազգային ժողովի շենք
Հայաստանի Ազգային անվտանգության խորհուրդ
ՀՀ սահմանադրական դատարան
ՀՀ վերահսկիչ պալատ


=== Դեսպանատներ, հյուպատոսարաններ ===
Միացյալ Թագավորության դեսպանատուն
Շվեդիայի դեսպանատուն
Սիրիայի դեսպանատուն
Չինաստանի դեսպանատուն
Թաիլանդի հյուպատոսարան
Օմանի հյուպատոսարան


=== Կրթագիտական, մշակութային կառույցներ ===
Հայաստանի գիտությունների ազգային ակադեմիա
Հայաստանի ամերիկյան համալսարան
Արամ Խաչատրյանի տուն-թանգարան
Հայաստանի գրողների միություն
Հայաստանի ճարտարապետների միություն
Անտոն Չեխովի անվան թիվ 55 դպրոց
Թիվ 76 հայ-արգենտինյան դպրոց
Հայրապետ Հայրապետյանի անվան թիվ 78 դպրոց
Հակոբ Օշականի անվան թիվ 172 դպրոց


=== Այլ կառույցներ ===
Սիրահարների այգի
Մարշալ Բաղրամյան մետրոյի կայարան
Բարեկամություն մետրոյի կայարան
Հայ Ավետարանական Եկեղեցի


== Պատկերասրահ ==

		
		
		
		
		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==
Ուզունսովին

Ուզունսովին, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Չիֆթլիկ գյուղաքաղաքից 18 կմ հյուսիս՝ Սաղերու ջուր գետի ձախ վտակներից մեկի ձախ ափին։
XX դարի սկզբին ուներ 38 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բիոքսի

Բիոքսի  (ֆր.՝ Bieuxy), համայնք Ֆրանսիայում, Պիկարդիա մարզի Էնա գավառում։ Մտնում է Վիկ Սյուր Էն համայնքի կազմի մեջ։ Հանդիսանում է Սուասոնի կոմունայի շրջանը։
Համայնքի INSEE կոդ՝ 02087։


== Բնակչություն ==
Համայնքի բնակչությունը 2010 թվականին կազմում էր 30 մարդ։


== Տնտեսություն ==
2010 թվականի տվյալներով 20 աշխատունակ տարիքի մարդկանցից (15-64 տարեկան) 14-ը տնտեսապես ակտիվ էին, 6-ը անգործունակ (Ակտիվության ցուցանիշը — 70.0 %, 1999 թվականին եղել է՝ 68,4 %)։ 14 աշխատունակ բնակիչներից 14-ը աշխատում էին (7 տղամարդ և 7 կին), անաշխատանք էին 0-ը։
6 անգործունակ մարդկանցից 0-ը աշակերտներ կամ ուսանողներ են, 3-ը թոշակառու, 3-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բիյոքսի (ֆր.)
Կիուզանո դի Սան Դոմենիկո

Կիուզանո դի Սան Դոմենիկո  (իտալերեն՝ Chiusano di San Domenico), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 2490 մարդ, բնակչության խտությունը կազմում է 104 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 83040, հեռախոսային կոդ՝ 0825։
Կոմունայի հովանավորն է Սուրբ Միքայել Հրեշտակապետը։ Տոնը նշվում է մայիսի 8-ին։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
Միխայլովկա (գյուղ, Եկիմովիչսկոե գյուղական բնակավայր)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արարի ճակատամարտ

Արարի ճակատամարտ, Կեսարի և գալլական ցեղերից մեկի՝ հելվետների միջև տեղի ունեցած առաջին խոշոր ռազմական բախումը, որը տեղի է ունեցել մ․թ․ա․ 58 թվականին։ Կեսարը հետապնդել է հելվետներին և տեղի ունեցած ճակատամարտում հաղթանակի հասել նրանց նկատմամբ, ինչի արդյունքում նրանք շուտով պարտավորվում են վերադառնալ սեփական տիրույթներ։


== Նախապատմություն ==
Ժամանակակից Շվեյցարիայի տարածքում բնակվող 300 հազար հելվետներ, որոնցից մոտ 90 հազարը մարտունակ էին, մ․թ․ա․ 58 թվականին որոշում են հեռանալ սեփական բնակավայրերից՝ Հռոմեական Գալլիայից, և բնակություն հաստատել Ատլանտյան օվկիանոսի ափերին, ինչի հետևանքով էլ այրում են սեփական բնակավայրերը և պաշարները՝ պահելով միայն տեղափոխման համար անհրաժեշտ պաշարներ։ Ճանապարհին էր գտնվում Գարումի գետաբերանը, որի անցման համար երկու ճանապարհ կար, որոնցից մեկը նեղ և անհարմար էր, իսկ մյուսը՝ անհամեմատ ավելի հարմար։
Երբ Հուլիոս Կեսարը ժամանում է Գալլիա, նրա առջև ծառանում է նախ և առաջ հելվետների միգրացիայի հարցի լուծման խնդիրը, սակայն նա անմիջապես չի դիմում ռազմական գործողությունների, այլ նախըտնրում է խաղաղ դիվանագիտական ուղին։ Այն գետի վրա, որը ցանկանում էին հելվետենրն անցնել, գցված էր կամուրջ, որը Կեսարի հրամանով քանդվում է։ Հելվետները դեսպաններ են ուղարկում Կեսարի մոտ և թույտվություն խնդրում պրովինցիայի միջով անցնելու համար՝ խոստանալով, որ վնաս չեն պատճառի դրան։ Կեսարը ժամանակ է պահանջում պատասխանի համար, սակայն դա իրականում օգտագործում է զորահավաք կատարելու, նոր ամրություններ կառուցելու համար։
Երբ հելվետների դեսպանները երկրորդ անգամ են ժամանում Կեսարի մոտ, նա կտրուկ մերժում է նրանց առաջարկը։ Հելվետները, այլ ելք չունենալով, սկսում են առաջ շարժվել սեկվանների մարզով, սակայն այս անգամ ևս Կեսարը, պատճառաբանելով նրանց խիստ ռազմատենչ և Հռոմեական հանրապետության շահերի համար վտանգավոր լինելը,  նորից հանդես է գալիս նրանց դեմ։


== Ճակատամարտ ==

Կեսարը շուտով մեկնում է Այսրալպյան Գալլիա և Ակվիլեայի շրջակայքում գտնվող ձմեռային ճամբարից հանում է 3 լեգեոն, կազմավորում ևս 2-ը և Ալպերի վրայով շարժվում դեպի հեռավոր Գալլիա։ Այդ ժամանակ հելվետները հասել էին էդույների մարզ և սկսել ասպատակել նրանց ցանքատարածությունները, ինչի մասին էդույները տեղեկացնում են Կեսարին և օգնություն խնդրում նրանից։ Էդույներին են միանում նաև հարավային հարևանները՝ ալլոբրոգները։
Արար գետը (այժմ Սոն) անցնում է սեկվանների և էդույների տիրույթներով։ Երբ Կեսարը իմանում է, որ հելվետները իերնց ուժերի 3/4-ը արդեն անց են կացրել գետով, սկսում է արագ գործել։ Նա 3 լեգեոններով հարձակվում է հելվետների այն մասի վրա, որը դեռևս գտնվում է գետի մյուս կողմում։ Վերջիններս ջախջախիչ պարտություն են կրում։


== Հետագա դեպքեր ==

Ճակատամարտում պարտություն կրելուց հետո հելվետները առաջ են շարժվում, սակայն իմանալով, որ Կեսարը ժամանակավորապես դադարեցրել է հետապնդումը՝ նախահարձակ են լինում, ապա ջախջախիչ պարտություն կրում և ստիպված հպատակվում նրան։


== Տես նաև ==
Բիբրակտի ճակատամարտ
Գալլական պատերազմներ
Կեսարի քաղաքացիական պատերազմ


== Ծանոթագրություններ ==


== Արտաքին հղումներ ==
"De Bello Gallico" and Other Commentaries by Julius Caesar
Պերճ Հակոբյան

Պերճ Նավասարդի Հակոբյան (փետրվարի 15 (28), 1905, Էվջիլար, Hafik, Սիվասի մարզ, Թուրքիա - հոկտեմբերի 27, 1977(1977-10-27), Երևան, Հայկական ԽՍՀ, ԽՍՀՄ), հայ գյուղատնտես։ Կենսաբանական գիտությունների դոկտոր (1966), պրոֆեսոր (1967), ՀԽՍՀ գիտության վաստակավոր գործիչ (1974)։


== Կենսագրություն ==
Պերճ Հակոբյանը ծնվել է 1905 թվականին Արևմտյան Հայաստանի Սուրմալուի գավառի Էվջիլար գյուղում։ 1934 թվականին ավարտել է Հայաստանի գյուղատնտեսության ինստիտուտը։ 1969-1974 թվականներին եղել է նույն ինստիտուտի ընդհանուր երկրագործության ամբիոնի վարիչ։ Աշխատանքները վերաբերում են հողի մշակության, ցանքաշրջանառության, ինչպես նաև ՀԽՍՀ լեռնային շրջանների (Սևանի ավազան) երկրագործության համակարգերի ուսումնասիրությանը։


== Երկեր ==
Հողի մշակման սիստեմը բամբակացան շրջանների ցանքաշրջանառություններում տարբեր նախորդներից հետո։ Երևան, Հայպետհրատ, 1951։
Նոր բայազետի շրջանի հացահատիկային կուլտուրաների բարձր բերքի վարպետների փորձը։ Երևան, Հայպետհրատ, 1951։
О системе земледелия в районах Севанского бассейна, 1958, т.л. (П. Н. Акопян), конц. (Акопян Перч Навасардович).
Երկրագործության սիստեմները Հայկական ԽՍՀ լեռնային գոտում, 1972։ Տիտղթ. (Պ. Ն. Հակոբյան), վերջ. (Հակոբյան Պերճ Նավասարդի)։
Բրայան Հոլ (մրցավար)

Բրայան Հոլ (անգլ.՝ Brian Hall, հունիսի 5, 1961)՝ ամերիկացի նախկին ֆուտբոլային մրցավար Հյուսիսային Կալիֆորնիայից։ ՖԻՖԱ-ի մրցավար է 1992-2007 թթ. ընթացքում՝ մինչ 45 տարեկանում թոշակի անցնելը։ Առավել հանրաճանաչ է դարձել՝ վարելով 2002 թ. ֆուտբոլի աշխարհի առաջնության Անգլիայի ու Նիգերիայի, Իտալիայի ու Էկվադորի միջև հանդիպումները։ MLS-ի տարվա մրցավար է հայտարարվել 2003, 2005, 2006 և 2007 թթ.: Ներկայումս հանդիսանում է Միացյալ Նահանգների սոքերի ասոցիացիայի մրցավարների գնահատման և վերապատրաստման խմբի մենեջեր։ :


== Հղումներ ==
Տեղեքարտ Արտուրո Անջելես worldreferee.com, worldfootball.net, footballzz.com, footballdatabase.eu (en)
Կարեն Բրեդլի

Կարեն Էնն Բրեդլի (անգլ.՝ Karen Anne Bradley, ի ծնե՝ Հովարթ (անգլ.՝ Howarth, մարտի 12, 1970(1970-03-12), Նյուքասլ անդեր Լայմ, Staffordshire, Սթեֆորդշիր, Անգլիա, Միացյալ Թագավորություն), բրիտանացի պահպանողական քաղաքական գործիչ, 2010 թվականից Միացյալ Թագավորության համայնքների պալատի անդամ, 2018-2019 թվականներին Հյուսիսային Իռլանդիայի հարցերով նախարար։
2016-2018 թվականներին Թերեզա Մեյի առաջին և երկրորդ աշխատակազմերում եղել է մշակույթի, ԶԼՄ-ի և սպորտի նախարար։


== Կենսագրություն ==
Բրեդլին մաթեմատիկայի բակալավրի աստիճան է ստացել Լոնդոնի կայսերական քոլեջում։
1991 թվականից հարկային մենեջեր է աշխատել Deloitte ընկերությունների ցանցում, յոթ տարի անց KPMG-ում դարձել է հարկային ավագ մենեջեր։ 2004 թվականին դարձել է պետական գանձարանի և տնտեսական հարցերով ինքնազբաղված խորհրդատու։ 2007 թվականին վերադարձել Է KPMG:
2005 թվականին Պահպանողական կուսակցության աջակցությամբ Մանչեսթեր Ուիթինգթոնի ընտրատարածքից իր թեկնածությունն է առաջադրել 2005 թվականի խորհրդարանական ընտրություններում, սակայն պարտություն է կրել։ 2010 թվականի մայիսի 6-ի ընտրություններում Սթաֆորդշիր Մուրլենդս ընտրատարածքից ընտրվել է Համայնքների պալատում։ 2012 թվականին նշանակվել է խորհրդարանական կազմակերպչի օգնական, 2013 թվականին բարձրացել է մինչև խորհրդարանական կազմակերպչի (Գանձարանի լորդ-կոմիսար)։ 2014 թվականին ներքին գործերի նախարարությունում դարձել է ժամանակակից ստրկության և կազմակերպված հանցավորության դեմ պայքարի կրտսեր նախարար։
2016 թվականի հուլիսի 14-ին նախկին ներքին գործերի նախարար Թերեզա Մեյի աշխատակազմում նշանակվել է մշակույթի, ԶԼՄ-ի և սպորտի նախարար։
2018 թվականի հունվարի 8-ին զանգվածային վերադասավորումների ընթացքում Մեյի երկրորդ աշխատակազմում նշանակվել է Հյուսիսային Իռլանդիայի գործերով նախարար։


== Անձնական կյանք ==
Ամուսնացած է Նիլ Բրեդլիի հետ, ամուսիններն ունեն երկու որդի՝ Մեթյու և Թոմաս անուններով։


== Ծանոթագրություններ ==


== Արտաքին հղումներ ==
Официальный сайт(անգլ.)
«Karen Bradley» (անգլերեն)։ They Work for You։ Վերցված է 2016-07-29 
«The Rt Hon Karen Bradley MP» (անգլերեն)։ UK government։ Վերցված է 2016-07-29 
«Rt Hon Karen Bradley MP» (անգլերեն)։ UK Parliament։ Վերցված է 2016-07-29
Կապուտջուղ (գետ)

Անվան այլ կիրառումների համար տե՛ս՝ Կապուտջուղ (այլ կիրառումներ)Կապուտջուղ, գետակ Հայաստանի Սյունիքի մարզում։ Սկիզբ է առնում Զանգեզուրի լեռներից և Քաջարանից 8 կմ արևմուտքում ձախից միախառնվելով Քաջարանց գետին գոյացնում է Ողջի գետը։ Երկարությունը՝ 9,5 կմ։ Սնվում է Կապուտջուղ լեռան հալոցքաջրերով։ Նախատեսված է գետի վրա կարուցել «Կապուտջուղ» ՓՀԷԿ։


== Ծանոթագրություններ ==
(704) Ինտերամնիա

(704) Ինտերամնիա (անգլ.՝ Interamnia), աստերոիդ աստերոիդների հիմնական գոտում։ Հայտնաբերվել է 1910 թվականի հոկտեմբերի 2-ին Վինչենցո Չերուլիի կողմից Տերամոյում։
Միջին հեռավորությունը Արեգակից կազմում է 3,061254 ա. մ., առավելագույնը մոտենում է 2,5961 ա. մ. հեռավորության վրա և հեռանում 3,5264 ա. մ., իսկ Երկրի ուղեծրին Ինտերամնիա աստերոիդը նվազագույնը մոտենում է 1,6685 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1956,35 երկրային օրվա ընթացքում, իր ուղեծրով շարժվելով միջինում 0,184016 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,3° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(704) Ինտերամնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերևկի (այլ կիրառումներ)

Չերևկի, կարող է վերաբերել՝

Չերևկի - գյուղ, Ուկրաինայի Ժիտոմիրի մարզի Օվրուչի շրջանում
Չերևկի - գյուղ, Ուկրաինայի Պոլտավայի մարզի Միրգորոդի շրջանում
Չերևկի - գյուղ, Ուկրաինայի Պոլտավայի մարզի Օրոժիցյայի շրջանում
Բուե (Շարանտի գավառ)

Բուե (ֆր.՝ Bouëx), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 912 մարդ, բնակչության խտությունը` 58.31 մարդ/կմ²։ Բնակավայրը զբաղեցնում է 15.64 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 13 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 614 աշխատունակ (15-64 տարեկան) բնակիչ, որոնցից ակտիվ էին 496-ը, իսկ ոչ ակտիվները` 118։ Ակտիվության ցուցանիշը կազմում է 80,8 %։ 496 աշխատունակ մարդկանցից աշխատել է 448 անձ (239 տղամարդ և 209 կին)։ Գործազուրկ են եղել 48 անձ (16 տղամարդ և 32 կին)։ 118 անաշխատունակներից 35-ը եղել են աշակերտներ կամ ուսանողներ, 50-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեյսի Ուիլյամս

Մեյսի Ուիլյամս (անգլ.՝ Maisie Williams, ապրիլի 15, 1997(1997-04-15), Բրիստոլ, Անգլիա), բրիտանացի դերասանուհի։ Առավել հայտնի է Արյա Սթարքի դերով՝ «Գահերի խաղը» հեռուստասերիալում։


== Կենսագրություն ==

Մեյսի Ուիլյամսը ծնվել է 1997 թվականի ապրիլի 15-ին Բրիստոլեում։ Համալսարանի նախկին կառավարիչ՝ Հիլարի Ուիլյամսի (այժմ՝ Ֆրենսիս) չորս երեխաներից ամենափոքրն է։ Մեյսիի մանկությունն անցել է Սոմերսեթում, նա սովորել է Կլատտոն հիմնական դպրոցում, ապա ավարտել է Հարտոն Հիլլ դպրոցը.։
Մեյսին ճանաչում ձեռք բերեց՝ շնորհիվ «Գահերի խաղը» հեռուստասերիալում Արյա Սթարքի դերի։


== Կարիերա ==
Սկսած 2011 թվականի հուլիսից Մեյսի Ուիլյամսը «Գահերի խաղը» հեռուստասերիալում խաղացել է Արյա Սթարքի դերը, իսկ 2018 թվականի հուլիսին Մեյսի Ուիլյամսը հայտարարեց «Գահերի Խաղում» իր դերն ավարտելու մասին։ Մեյսին շարունակում էր գովեստի խոսքերի արժանանալ երկրպագուների կողմից։ 2012 թվականին նա հաղթեց Portal Award անվանակարգում, որպես երկրորդ պլանի լավագույն դերասանուհի։ Նույն թվականին նա նաև դարձավ լավագույն երիտասարդ դերասան։ 2013 թվականի մարտին նա առաջադրվեց, որպես լավագույն երիտասարդ դերասան, իսկ նույն թվականի նոյեմբերին հաղթեց BBC Radio1 Teen Award անվանակարգում, որպես լավագույն երիտասարդ դերասան։ 2012 թվականին Ուիլյամսը The Secret of Crickley Hall ֆիլմում խաղացել է Լորեն Քալիի դերը, նույն թվականին նա նաև նկարահանվել է Funny or Die ֆիլմում։ Նա նաև հայտնվել է կարճամետրաժ ֆիլմերում։ 2012 թվականին Heatstroke, և 2013 թվականին Corvidae և Up On The Roof ։ 2014-ին Ուիլյամսը նկարահանվեց նաև The Falling անգլիական ֆիլմում, որպես Լիդիա, որը մեծ էկրաններին հայտնվեց 2014 թվականի հոկտեմբերի 11-ին։ 2015 թ․ մարտի 30-ին BBC- ին հայտարարեց, որ Ուիլյամսը հանդես է գալու «Դոկտոր Ով» հեռուստասերիալում։


== Դեյսի ==
2018 թվականի օգոստոսին Ուիլյամսը ստեղծում է նոր սոցիալական ծրագիր, որը կոչվում է Դեյսի, որի նպատակն է ստեղծել ցանց ստեղծագործ մարդկանց համար։ Դեյսին ցանց է արվեստի, նորաձևության, հեռուստատեսության, կինոյի, լուսանկարչության, երաժշտության և գրականության աշխարհի ստեղծագործող մարդկանց համար։
Ուիլյամսն ասում է․
«Մեր հիմնական նպատակը արվեստագետների համայնք ունենալն է, որոնք համագործակցում են միմյանց հետ, իրենց աշխատանքը վերբեռնելու, իրենց նախագծերը կիսելու և վերջիվերջո մեր նպատակն է օգնել մարդկանց ստեղծել իրենց կարիերան »։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Մոտրունկի (այլ կիրառումներ)

Մոտրունկի, կարող է վերաբերել՝

Մոտրունկի - գյուղ, Ուկրաինայի Ժիտոմիրի մարզի Չուդնևսկի շրջանում
Մոտրունկի - գյուղ, Ուկրաինայի Խմելնիցկիի մարզի Կրասիլովի շրջանում
Գրիգորիս (Եվդոկիայի գավառ)

Գրիգորիս, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 10 կմ հյուսիս-արևելք, բարձրավանդակի վրա։


== Անվան ստուգաբանություն ==
Բնակավայրն իր անվանումը ստացել է ի հիշատակ Ս. Գրիգոր Սքանչելագործի, որի գերեզմանը իբր գտնվում է հենց այս գյուղում։


== Պատմություն ==
Գյուղի հայությունը կոտորվել է 1915-1918 թվականների Մեծ եղեռնի ժամանակ։


== Բնակչություն ==
XIX դարի կեսերին ուներ 245, իսկ 1914 թվականին՝ 2400 հայ բնակիչ։


== Պատմամշակութային կառույցներ ==
Գրիգորիսն ուներ Ս. Աստվածածին և Ս. Հակոբ անուններով եկեղեցիներ։


== Կրթություն ==
Մինչև 1915 թվականը գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նահապետ Ա Եդեսացի

Նահապետ Ա Եդեսացի կամ Ուռհայեցի (հունիսի 13, 1705(1705-06-13) - 1705, թաղվել է Սուրբ Շողակաթ եկեղեցու բակում), Ամենայն հայոց կաթողիկոս 1691 թվականից։ Հաջորդել է Եղիազար Ա Այնթապցուն։
Եղել է Եդեսիայի եպիսկոպոսը, կաթողիկոսի խորհրդակիցն ու գործակիցը։ Կաթողիկոս է օծվել Մայր աթոռ Սուրբ Էջմիածնի միաբանության ընտրությամբ։ Հայտնի է շինարարական աշխատանքներով։ Կառուցել է Օշականի կամուրջը, Մայր աթոռի վանատունը, վերակառուցել Էջմիածնի Շողակաթ եկեղեցին (1694), վանատունն ու հարակից շինությունները, նորոգել Երևանի, Ձորագյուղի, Կոնդի, Քանաքեռի եկեղեցիները, Հրազդանից ջրանցք է անցկացրել վանքապատկան հողերը ոռոգելու համար, ընդարձակել է Էջմիածնի վանքի կալվածքները։ Նահապետ Ա Եդեսացու գահակալության օրոք, Աղթամարի Թովմաս կաթողիկոսը 1693-ին խզել է հարաբերությունները Սուրբ Էջմիածնի հետ։ Նահապետ Ա Եդեսացին Թովմասին զրկել է կաթողիկոսությունից և Աղթամարի կաթողիկոս է ձեռնադրել Ավետիս եպիսկոպոսին։ Սակայն Թովմասը թուրք կուսակալի օգնությամբ Ավետիսին վտարել է Աղթամարից և աթոռակից օծել Սահակ Արծկեցի եպիսկոպոսին (որպեսզի իր ծերության պատճառով աթոռը թափուր չմնա և անկախ լինի Սուրբ Էջմիածնից)։ 1697-ին Թովմաս կաթողիկոսը թուրք կուսակալի միջոցով վտարել է Սուրբ Էջմիածնի հպատակ Վանի եպիսկոպոսին և Վանի եպիսկոպոսությունը ենթարկել Աղթամարի կաթողիկոսությանը։
Մայր աթոռի միաբանները, դժգոհ Նահապետ Ա Եդեսացու կառավարումից, Նախիջևանի և Գողթնի եպիսկոպոսների գլխավորությամբ դիմել են Նոր Ջուղայի հայերին՝ կաթողիկոսին գահընկեց անելու և Իրանա-Հնդկաստանի թեմի առաջնորդ Ստեփանոս Ջուղայեցուն կաթողիկոս կարգելու խնդրանքով։ Կաթողիկոսը անցել է Թավրիզ, իսկ Ստեփանոս Ջուղայեցին ժամանել է Սուրբ Էջմիածին և 1695-ին օծվել կաթողիկոս։ Սակայն տասը ամիս անց Նահապետ Ա Եդեսացին Իրանի շահ Սուլթան Հուսեյնի օժանդակությամբ գահընկեց է արել նրան և, վերադառնալով Էջմիածին, վերականգնվել կաթողիկոսական գահին։ Պարսկակակն իշխանությունների հետ հարաբերությունները չվատացնելու նպատակով 1699-ին մերժել է Իսրայել Օրու՝ դավանափոխության միջոցով ազգային-ազատագրական պայքար ծավալելու ծրագիրը։
Կաթողիկոսական գահին Նահապետ Ա Եդեսացուն հաջորդել է Աղեքսանդր Ա Ջուղայեցին։


== Արտաքին հղումներ ==
Նահապետ Ա Եդեսացու մասին հոդված Մայր Աթոռ Ս. Էջմիածնի ՔՐԻՍՏՈՆՅԱ ՀԱՅԱՍՏԱՆ շաբաթաթերթում (Մաս Ա)
Նահապետ Ա Եդեսացու մասին հոդված Մայր Աթոռ Ս. Էջմիածնի ՔՐԻՍՏՈՆՅԱ ՀԱՅԱՍՏԱՆ շաբաթաթերթում (Մաս Բ)
«Քրիստոնյա Հայաստան» հանրագիտարան, Երևան, 2002
Հյուսիսարևմտյան ծովանցք

Հյուսիսարևմտյան ծովանցք (անգլ.՝ Northwest Passage), Կանադական կղզեխմբի ծովերով ու նեղուցներով անցնող ծովային ուղի Ատլանտյան և Խաղաղ օվկիանոսների միջև։ Այն ծովային կարճ ճանապարհով Արևմտյան Եվրոպան կապում է Արևելյան Ասիայի հետ։ Հյուսիսարևմտյան ծովանցք փնտրող առաջին արշավախմբերը կազմակերպվել են 1497-1542-ին, որոնք հայտնագործել են Հյուսիսային Ամերիկայի արևելյան ծովափը։ Հետագա արշավախմբերը հայտնագործել են այդ շրջանի մի շարք ծովեր, նեղուցներ, ծոցեր, կղզիներ։ Առաջին անգամ Հյուսիսարևմտյան ծովանցքով արևելքից արևմուտք, երեք ձմեռումներով, ամբողջությամբ անցել է Ռ. Ամունդսենը (1903-1906) «Իյոա» նավով։ 1944-ին այդ ծովանցքը նույն ուղղությամբ մեկ նավագնացության ընթացքում անցել է Գ. Լարսենը «Աենթ Ռոք» նավով։
Խոշորացույց

Խոշորացույց, աչքով վատ տեսանելի օբյեկտների դիտման օպտիկական սարք։ Օբյեկտը տեղավորում են խոշորացույցի կիզակետային հեռավորությունից աննշան փոքր հեռավորության վրա։ Խոշորացույցով անցնող և աչքի մեջ բեկվող ճառագայթները ցանցաթաղանթի վրա հավաքվում են ավելի մեծ անկյան տակ, քան խոշորացույցի բացակայության դեպքում։ Դրանով է բացատրվում սարքի խոշորացնող հատկությունը։
Խոշորացում է կոչվում 
  
    
      
        
          
            
              tan
              ⁡
              
                α
                ′
              
            
            
              tan
              ⁡
              α
            
          
        
        =
        
          
            D
            F
          
        
      
    
    {\displaystyle {\frac {\tan \alpha '}{\tan \alpha }}={\frac {D}{F}}}
   հարաբերությունը, որտեղ 

α'-ը այն անկյունն է, որով երևում է պատկերն աչքի բիբի կենտրոնից,
α-ն՝ այն անկյունը, որով երևում է լավագույն տեսողության հեռավորության (D=0, 25 մ) վրա գտնվող առարկան,
իսկ F-ը կիզակետային հեռավորությունն է։Պարզագույն խոշորացույցը փոքր խոշորացումով (~2-3) հավաքող ոսպնյակ է։ Միջին խոշորացում (4 - 10) ստանալու համար կիրառվում են 2 կամ 3 ոսպնյակներից կազմված համակարգեր։ Լինում է նաև չափիչ խոշորացույց՝ օբյեկտի գծային չափերի որոշման համար։
Դիբուբեդաղ

Դիբուբեդաղ, լեռ Պոնտական լեռնահամակարգի արևելյան շրջանում, Արդվին քաղաքից ոչ հեռու։ Բարձրությունը մոտ 3300 մետր։ Նշանակված է Կովկասի 5-վերստանոց քարտեզում։


== Ծանոթագրություններ ==
Դավիթ Մանուկյան (ըմբիշ)

Դավիթ Սասունիկի Մանուկյան (նոյեմբերի 19, 1969(1969-11-19), Լենինական, Հայկական ԽՍՀ, ԽՍՀՄ), խորհրդային և ուկրաինացի հունահռոմեական ոճի ըմբիշ, Եվրոպայի առաջնության մրցանակակիր, 2000 թվականի Սիդնեյի օլիմպիական խաղերի մասնակից։


== Սպորտային կարիերա ==
Հունահռոմեական ըմբշամարտով սկսել է զբաղվել 1979 թվականից։ Հանդես է եկել «Չեմպիոն» (Զապորոժիե) ըմբշամարտի ակումբում և «Սպարտակ» (Զապորոժիե) մարզական ընկերությունում։ Մարզվել է Եվգենի Չերտկովի ղեկավարությամբ։ 1989 թվականին դարձել է ԽՍՀՄ երիտասարդական առաջնության հաղթող։ 1987-1990 թվականներին եղել է ԽՍՀՄ երիտասարդական հավաքականի կազմում։ 1994-2003 թվականներին հանդես է եկել Ուկրաինայի ազգային հավաքականում։ 1999 թվականին հաղթել է Առաջին Համաուկրաինական ամառային մարզական խաղերում։ 2000 թվականի ապրիլին Մոսկվայում Եվրոպայի առաջնության եզրափակիչում պարտվել է բելառուս Վյաչեսլավ Մակարենկոյին։ 2000 թվականի սեպտեմբերին Սիդնեյի Օլիմպիական խաղերում նա երեք մենամարտ անցկացրեց խմբային փուլում, որոնցում տարել է երեք հաղթանակ․ նախ հաղթել է Վյաչեսլավ Մակարենկոյին, ապա՝ Սամոայից Ֆաաֆետայ Իուտանուին ու լեհ Արթուր Միխալկևիչին և դուրս եկել կիսաեզրափակիչ, որտեղ պարտվել է ԱՄՆ-ից Մեթ Լինդլենդին, իսկ բրոնզե մեդալի համար պայքարում պարտվել է ֆինն Մարկո Յուլի-Հաննուկսելային, ի վերջո զբաղեցրել 4-րդ տեղը և մնացել առանց մեդալի։


== Սպորտային արդյունքներ ==
Ըմբշամարտի աշխարհի առաջնություն 1997 - 11,
Ըմբշամարտի Եվրոպայի առաջնություն 1998 - 8,
Ըմբշամարտի աշխարհի առաջնություն 1998 - 10,
Ըմբշամարտի Եվրոպայի առաջնություն 1999 - 7,
Ըմբշամարտի աշխարհի առաջնություն 1999 - 17,
Ըմբշամարտի Եվրոպայի առաջնություն 2000 -,
Օլիմպիական խաղեր 2000 - 4։


== Անձնական կյանք ==
2004 թվականին ավարտել է Զապորոժիեի ազգային համալսարանը։


== Ծանոթագրություններ ==


== Արտաքին հղումներ ==
Биография (ուկր.)
Աստերոիդների ցանկ (230101-230200)

Աստերոիդների ցանկ (230001-230100)  • Աստերոիդների ցանկ  • Աստերոիդների ցանկ (230201-230300)
 Աստերոիդների ցանկ (230001-230100)  • Աստերոիդների ցանկ  • Աստերոիդների ցանկ (230201-230300)
Honda RA271

Բոլիդ Honda RA271 (անգլ.՝ Honda RA271), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1964 թվականի մրցարշավին մասնակցելու համար։


== Ծանոթագրություններ ==
Կոմսոմոլսկոե (գյուղ, Օլևսկի շրջան)

Անվան այլ կիրառումների համար տե՛ս՝ ԿոմսոմոլսկոեԿոմսոմոլսկոե (ուկրաիներեն՝ Комсомольське), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1545 թվականին։
2001 թվականի տվյալներով Կոմսոմոլսկոե գյուղում բնակվում էր 726 մարդ։ Բնակավայրը զբաղեցնում է 1,77 կմ² տարածք։ Բնակչության խտությունը կազմում էր 410,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերազո

Չերազո (իտալերեն՝ Ceraso), կոմունա Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը կազմում է 2494 մարդ, բնակչության խտությունը կազմում է 133 մարդ/կմ²։ Զբաղեցնում է 45 կմ² մակերես։ Փոստային ինդեքս՝ 84052, հեռախոսային կոդ՝ (+39) 0974։


== Ծանոթագրություններ ==
Բելառուս-3

Բելառուս-3 (բելառուս․՝ Беларусь-3), Բելառուսի ազգային հեռուստառադիոընկերության երրորդ ազգային հեռուստաալիք՝ մշակութային և ուսուցողական ուղղվածությամբ։ Հեռարձակվում է 2013 թվականի փետրվարի 8-ից բելառուսերեն և ռուսերեն լեզուներով։
«Բելառուս-3»-ը Բելառուսի հեռուստատեսության առաջին թվային հեռուստաալիքն է։ Ընդգրկված է Բելառուսի առաջին թվային մուլթիհամալիրի կազմում՝ անվճար թվային հեռուստաալիքների փաթեթում։


== Տես նաև ==
Բելառուս-1
Բելառուս-2
Բելառուս-24
ՆՏՎ Բելառուս


== Ծանոթագրություններ ==